32011D0743
L 297/69
SLUŽBENI LIST EUROPSKE UNIJE
PROVEDBENA ODLUKA KOMISIJE
od 14. studenoga 2011.
o izmjeni Odluke 2008/855/EZ u pogledu mjera nadzora zdravlja životinja u vezi s klasičnom svinjskom kugom u Francuskoj
(priopćena pod brojem dokumenta C(2011) 8095)
(Tekst značajan za EGP)
(2011/743/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
budući da:
(1)
Odlukom Komisije 2008/855/EZ od 3. studenoga 2008. o mjerama nadzora zdravlja životinja u vezi s klasičnom svinjskom kugom u određenim državama članicama (3) utvrđene su određene mjere nadzora u vezi s klasičnom svinjskom kugom u državama članicama ili njihovim regijama navedenim u Prilogu toj Odluci. Taj popis uključuje dijelove područja departmana Bas-Rhin i Moselle u Francuskoj.
(2)
Francuska je obavijestila Komisiju o novim razvojima u pogledu te bolesti kod divljih svinja u području regije Sjevernog Vosguesa i posebno u dijelu departmana Bas-Rhin i Moselle zapadno od Rajne.
(3)
Te informacije pokazuju da je u departmanima Bas-Rhin i Moselle klasična svinjska kuga kod divljih svinja iskorijenjena. Stoga u tim departmanima ne treba više primjenjivati mjere predviđene u Odluci 2008/855/EZ, a zapis za Francusku u popisu navedenom u Prilogu toj Odluci treba brisati. Taj Prilog treba stoga na odgovarajući način izmijeniti.
(4)
Odluku 2008/855/EZ treba stoga na odgovarajući način izmijeniti.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
U Prilogu Odluci 2008/855/EZ briše se točka 2. dijela I.
Članak 2.
Ova je Odluka upućena državama članicama.
Sastavljeno u Bruxellesu 14. studenoga 2011.